OpenLLM-France/wikimedia huggingface dataset:
# Heart of Midlothian Football Club

El Heart of Midlothian Football Club (més conegut com a Hearts) és un club de futbol escocès de la ciutat d'Edimburg que juga a la Premier League d'Escòcia.
És un dels dos principals clubs de la ciutat, l'altre és l'Hibernian Football Club. L'empresari lituà Vladimir Románov és el major accionista. A diferència de l'Hibernian, el seu rival local, el Hearts és considerat l'equip dels protestants d'Edimburg. Els sobrenoms de Jam Tarts i Jambos venen de la paraula anglesa Jam (melmelada), fent referència al color de la seva equipació.

## Història

El Hearts va ser fundat el 1874 i l'any 1886 es traslladaren al seu actual estadi de Tynecastle.
Visqué la seva millor època a finals del segle xix, quan guanyà dues lligues, la 1894-95 i la 1895-96. A més guanyà quatre copes en els 15 anys que transcorregueren entre 1891 i 1906.
Entre 1906 i 1954 no guanyà cap gran títol. Aquest any s'inicià la seva segona època daurada amb dues lligues 1958 i 1960, una copa el 1956 i quatre copes de la lliga, 1955, 1959, 1960 i 1963.
Des de mitjans dels anys 60 del segle xx, el club es manté en un segon nivell, només trencat amb una copa l'any 1988.

## Entrenadors

* Peter Fairley (1901-03)
* William Waugh (1903-08)
* James McGhee (1908-09)
* John McCartney (1910-19)
* William McCartney (1919-35)
* David Pratt (1935-37)
* Frank Moss (1937-40)
* David McLean (1941-51)
* Tommy Walker (1951-66)
* John Harvey (1966-70)
* Bobby Seith (1970-74)
* John Hagart (1974-77)
* Willie Ormond (1977-80)
* Bobby Moncur (1980-81)
* Tony Ford (1981)
* Alex MacDonald (1982-90)
* Joe Jordan (1990-93)
* Sandy Clark (1993-94)
* Tommy McLean (1994-95)
* Jim Jefferies (1995-00)
* Craig Levein (2000-04)
* John Grant Robertson (2004-05)
* George Burley (2005)
* Graham Rix (2005-2006)
* Valdas Ivanauskas (2006-07)
* Angel Chervenkov (2007–08)
* Csaba Laszlo (2008–10)
* Jim Jefferies (2010–11)
* Paulo Sérgio (2011-12)
* John McGlynn (2012-13)
* Gary Locke (2013-)

## Títols

* Lliga d'Escòcia: 1894-95, 1896-97, 1957-58, 1959-60.
* Copa d'Escòcia: 1891, 1896, 1901, 1906, 1956, 1998, 2006, 2012.
* Copa de la Lliga escocesa de futbol: 1955, 1959, 1960, 1963.

## Referències

* ↑ «El batallón de McCrae» (en castellà). La Vanguardia, 08-11-2016. [Consulta: 8 novembre 2016].

## Enllaços externs

* Web oficial
# Humility

«Humility» és una cançó de la banda virtual de rock alternatiu Gorillaz amb la col·laboració del guitarrista de jazz estatunidenc George Benson. Fou publicada el 31 de maig de 2018 conjuntament amb «Lake Zurich» com a primer senzill de l'àlbum The Now Now.
El videoclip promocional es va presentar l'endemà del llançament del senzill, junt amb el videoclip de «Lake Zurich». El videoclip es va filmar a Venice Beach, a Los Angeles, i hi apareix l'actor Jack Black. Va ser produït per The Line amb la col·laboració de Blinkink i Ruffian, la tècnica de rotoscòpia aplicada per Trace VFX, i la direcció de Jamie Hewlett, cocreador de Gorillaz, Tim McCourt, Max Taylor i Evan Silver.
El 12 de juliol del mateix any es van llançar dues remescles de la cançó realitzades per la banda d'indie britànica Superorganism i el productor d'EDM alemany DJ Koze.

## Referències

* ↑ Kaye, Ben. «Gorillaz return with new singles “Humility” and “Lake Zurich”: Stream» (en anglès). ConsequenceOfSound.net, 31-05-2018. [Consulta: 23 desembre 2018].
* ↑ «Gorillaz drop video for new track ‘Humility’, give new album update» (en anglès). Diymag.com, 31-05-2018. [Consulta: 23 desembre 2018].
* ↑ «Gorillaz» (en anglès). TheLineAnimation.com. [Consulta: 23 desembre 2018].
* ↑ Clarke, Patrick. «Gorillaz share ‘Humility’ remixes by Superorganism and DJ Koze» (en anglès). NME, 12-07-2018. [Consulta: 23 desembre 2018].
# Lancia Artena

El Lancia Artena és un automòbil de turisme fabricat per la marca italiana Lancia entre els anys 1931 i 1942.
Comptava amb un motor derivat directament del Lancia Lambda, amb 4 cilindres en V estreta (17 º), i una cilindrada de 1927 cc, que li permetia arribar a una potència màxima de 55 hp a 4000 rpm. comptava amb 4 silenciadors de bloc que li permetia una marxa suau i amb poques vibracions malgrat l'estret angle entre els cilindres i un sistema de refrigeració per aigua centralitzat igual que el seu germà de producció més costós en Lancia Astura.
L'Artena va ser un gran èxit econòmic per Lancia, comercialitzant 5.567 exemplars fins a 1942, data en què cessa la producció.

## Galeria

* Vista lateral del Lancia Artena Spider 1931.
* Vista frontal del Lancia Artena Spider 1931.
* Vista frontal del Lancia Artena berlina de 1930.

## Referències

* ↑ Lancia. Dalton Watson, 1976. ISBN 0-901564-22-2.
# Le Fils du sonneur

Le Fils du sonneur o La Fête du sonneur és un curtmetratge mut francès de 1908 dirigit per Georges Méliès. Va ser venut per la Star Film Company de Méliès i el seu estat és desconegut.

## Referències

* ↑ La Fête du sonneur a silentera.com
# Vladímir Karpets

Vladímir Alexandróvitx Karpets (Владимир Александрович Карпец, en alfabet ciríl·lic) (Sant Petersburg, 20 de setembre de 1980) és un ciclista rus. Les seves victòries més importants són la Volta a Catalunya 2007, la Volta a Suïssa 2007 i el maillot blanc al Tour de França del 2004.
Com el seu compatriota Denís Ménxov, Karpets va traslladar-se a Espanya, on es va enrolar a les files de l'equip Banesto, on els directors esportius van anar polint les seves qualitats.
Al Tour del 2004, malgrat que Thomas Voeckler va estar a punt d'endur-se el mallot de millor jove gràcies a una escapada de nou minuts, Karpets va remuntar a l'última contrarellotge (guanyada per Lance Armstrong) i es va endur el preuat maillot. També el 2004, va guanyar la Volta a la Rioja.
A la temporada 2005, no va rendir al mateix nivell al Tour de França, però al Giro d'Itàlia, on va anar com a líder del Caisse d'Epargne-Illes Balears, va aconseguir un bon setè lloc a la general final i va ser segon a una contrarellotge guanyada per Ivan Basso.
El 2007, va guanyar el pròleg de la Volta a Castella i Lleó i la general final de la Volta a Catalunya. A més, es va endur la Volta a Suïssa a l'última contrarellotge, en què superà el seu company d'equip i compatriota Vladímir Iefimkin.

## Palmarès

* 2000
** 1r al Cinturó a Mallorca
* 2004
** 1r a la Volta a La Rioja
** 1r de la Classificació dels joves del Tour de França
* 2007
** 1r a la Volta a Catalunya
** 1r a la Volta a Suïssa
** Vencedor d'una etapa de la Volta a Castella i Lleó
** Vencedor d'una etapa de la Volta a l'Alentejo
** Vencedor d'una etapa de la Volta a La Rioja
* 2008
** 1r a la Clàssica d'Ordizia

### Resultats al Tour de França

* 2003. 100è de la classificació general
* 2004. 13è de la classificació general. 1r de la Classificació dels joves
* 2005. 50è de la classificació general
* 2006. 30è de la classificació general
* 2007. 14è de la classificació general
* 2009. 12è de la classificació general
* 2010. No surt (9a etapa)
* 2011. 28è de la classificació general
* 2012. 53è de la classificació general

### Resultats al Giro d'Itàlia

* 2005. 7è de la classificació general
* 2008. 31è de la classificació general
* 2010. 14è de la classificació general
* 2013. 47è de la classificació general

### Resultats a la Volta a Espanya

* 2006. 8è de la classificació general
* 2007. 7è de la classificació general
* 2010. 11è de la classificació general
* 2011. 42è de la classificació general

### Resultats a la Copa del Món de ciclisme en pista

* 2000
** 1r a Moscou, en Persecució per equips
* 2001
** 1r a Ciutat de Mèxic, en Persecució per equips

## Referències

* ↑ Inicialment tretzè, passà a ser onzè després de la desqualificació d'Ezequiel Mosquera i David García Dapena.

## Enllaços externs

* Fitxa de Vladímir Karpets a sitiodeciclismo.net
* Vladímir Karpets a ProCyclingStats
# Sis nits d'agost

Sis nits d'agost és una pel·lícula catalana de drama biogràfic de 2022, dirigida per Ventura Durall. Està basada en el llibre homònim de Jordi Lara i se centra en els darrers dies de vida de Lluís Maria Xirinacs, interpretat per Manel Barceló.
El rodatge va començar el 30 de maig de 2022 a Barcelona, Ripoll i Ogassa. Està produïda per Mallerich Films i Nanouk Films. Es va estrenar el 29 d'agost de 2022 a TV3 en el programa Sense ficció, en el marc d'una nit temàtica, seguit del documental Xirinacs, a contracorrent. En la seva estrena a TV3 va liderar la franja d'emissió i va ser el vuitè programa més vist del dia, amb 192.000 espectadors i una quota del 12,9%, sumant en total una audiència acumulada de 501.000 espectadors.

## Argument

Lluís Maria Xirinacs surt de Barcelona un dilluns d'agost del 2007 camí de la muntanya. Era el dia que feia setanta-cinc anys. Sis dies més tard, un boletaire el troba estirat en un prat, mort. Havia deixat una carta de comiat titulada «Acte de sobirania». S'havia deixat morir. Per què ho va fer?

## Repartiment

* Manel Barceló: Lluís Maria Xirinacs
* Anna Alarcón: Duna
* Marta Marco: Carme
* Neus Ballbé: Àlex
* Quimet Pla: Rovira
* Carles Martínez: Parés
* Xavier Soler: Busquets
* Cesca Piñón: Núria Roig
* Gonzalo Cunill: Kim

## Referències

* ↑ Ardévol Mallol, Clara. «Manel Barceló: "Xirinacs no era pas dels del lliri a la mà"». Vilaweb. [Consulta: 30 agost 2022].
* ↑ Camps i Linnell, Jordi «Durall roda ‘Sis nits d'agost', de Jordi Lara». El Punt Avui, 04-06-2022 [Consulta: 25 agost 2022].
* ↑ «S'estrena "Sis nits d'agost", un film que narra el procés de la mort de Xirinacs». TV3, 22-08-2022. [Consulta: 25 agost 2022].
* ↑ «TV3, líder destacada de dilluns, amb els telenotícies, el "Cuines" i bona estrena de "Sis nits d'agost"». CCMA.cat, 30-08-2022. [Consulta: 8 setembre 2022].
# Ko Willems

Jacobus Matheus "Ko" Willems (Amsterdam, 27 d'octubre de 1900 – Amsterdam, 28 de setembre de 1983) va ser un ciclista neerlandès que fou professional entre 1925 i 1932. Durant la seva carrera combinà la carretera amb la pista.
Abans de passar al professionalisme va prendre part en els Jocs Olímpics de París de 1924, on guanyà la medalla d'or en la prova dels 50 quilòmetres, per davant de Cyril Alden i Harry Wyld.

## Palmarès

* 1921
** Campió dels Països Baixos en ruta amateur
* 1923
** Campió dels Països Baixos de 50 km
* 1924
** Medalla d'or en 50 quilòmetres als Jocs Olímpics de París

## Referències

* 1 2 «WILLEMS Ko (Jacobus Matheus)». [Consulta: 16 setembre 2024].
* ↑ Jeroen Heijmans (2 July 2007) Het vierde goud voor Nederland op de Olympische Spelen van 1924 kwam op naam van baanwielrenner Ko Willems. De Amsterdammer won de 50 km-race, een onderdeel dat in Parijs voor het laatst op de olympische agenda voorkwam. Arxivat 27 December 2008 a Wayback Machine. sportgeschiedenis.nl (neerlandès)
* ↑ «Ko Willems». Olympedia. [Consulta: 16 setembre 2024].

## Enllaços externs

* Fitxa de Ko Willems a sitiodeciclismo.net
# HeartBeat Records

Heartbeat Records és un segell discogràfic independent amb base en Burlington (originalment Cambridge), Massachusetts. El segell s'especialitza en música jamaicana.

## Enllaços externs

* Lloc web oficial (anglès)
* Studio One Heartbeat Arxivat 2011-03-07 a Wayback Machine. (anglès)
* Lloc del podcast de Heartbeat Reggae Arxivat 2008-09-17 a Wayback Machine. (anglès)
# Calvino (cràter)

Calvino és un cràter d'impacte en el planeta Mercuri de 67 km de diàmetre. Porta el nom de l'escriptor italià Italo Calvino (1923-1985), i el seu nom va ser aprovat per la Unió Astronòmica Internacional el 2009.

## Referències

* ↑ «Calvino». Gazetteer of Planetary Nomenclature. United States Geological Survey, 07-10-2016. [Consulta: 31 maig 2017].

## Vegeu també

* Llista de cràters de Mercuri
# Robert Gadocha

Robert Gadocha (Cracòvia, 10 de gener de 1946) és un exfutbolista polonès de la dècada de 1970.
Fou 62 cops internacional amb la selecció polonesa amb la qual participà en els Jocs Olímpics d'Estiu de 1972 i a la Copa del Món de Futbol de 1974.
Pel que fa a clubs, defensà els colors de Legia Varsòvia com a principal club. També jugà a Garbarnia Kraków, Wawel Kraków, FC Nantes i Chicago Sting.

## Referències

* ↑ Kadra.pl Arxivat 23 January 2008$^{[Datemismatch]}$ a Wayback Machine.
* ↑ Robert Gadocha: Fitxa a 90minut.pl
* ↑ NASL/MISL stats
* ↑ Robert Gadocha a National-Football-Teams.com (anglès)
# Kouffo

El departament de Kouffo és un dels 12 departaments de Benín. La seva ciutat principal és Aplahoué, que és la capital des del 2008. Kouffo fa frontera, a l'oest, amb Togo. Els departaments de Mono, Zou i Atlantique també són fronterers amb Kouffo. El departament es va crear el 1999, quan es va escindir del departament de Mono.

## Municipis

Els municipis de Kouffo són Aplahoué, Djakotomey, Klouékanmè, Lalo, Toviklin i Dogbo.

## Grups ètnics

* Gbe, cis, al municipi de Lalo, és parlada pels cis.
* Els aja tenen el seu territori als municipis d'Aplahoué, Djakotomè, Dogbo, Klouékanmè, Lalo i Tovinklin.

## Llengües de Kouffo

La llengua principal que es parla al departament és l'aja (gbe). A més a més, també s'hi parla el tchi, sobretot a la depressió de Tchi, al límit oriental del departament.
Al municipi de Lalo s'hi parla sobretot la llengua gbe, ci.

## Economia

A Kouffo hi destaquen els mercats d'Azove, Klouekanme i de Hlassanme, en els que hi destaquen sobretot l'economia informal.

## Referències

* 1 2 «Gbe, ci, a language of Benin». ethnologue. [Consulta: 10 febrer 2015].
* ↑ «Aja, a language in Benin». ethnologue. [Consulta: 14 febrer 2015].
# Davy Pröpper

David Petrus Wenceslaus Henri Pröpper (2 de setembre de 1991) és un futbolista professional neerlandès que juga com a centrecampista pel Brighton & Hove Albion FC i per l'equip nacional neerlandès.

## Referències

* 1 2 «Davy Pröpper». AFS Enterprises. [Consulta: 31 desembre 2017].
* ↑ «Davy Pröpper». Brighton & Hove Albion F.C.. Arxivat de l'original el 2017-08-09. [Consulta: 5 setembre 2018].
# Kotélnitx

Kotélnitx (en rus Котельнич) és una ciutat i un port fluvial de l'óblast de Kírov, a Rússia. Es troba a la riba dreta del riu Viatka, a 83 km de Kírov.

## Història

La localitat de Kokxàrov fou mencionada per primer cop en uns escrits del 1143. Aleshores estava habitada pel poble mari. Fou rebatejada com a Kotélnitx el 1181 quan arribaren colons procedents de la República de Nóvgorod. Aquest nom deriva de la paraula russa kotiol, que significa "depressió" o "penya-segat".
La història del lloc des del segle xii al xv és poc coneguda. Es menciona de nou en un document rus, on es diu que s'incorpora als dominis de Moscou. Després d'aquesta annexió va haver-hi un cert desenvolupament a la ciutat arran de la favorable situació geogràfica sobre el riu Viatka, i va esdevenir una ciutat comercial amb una fira annual agrícola des del segle xvii. El 1715 s'ajunta amb la gubèrnia de Simbirsk, i aconsegueix l'estatus de ciutat el 1780. A finals del segle xix s'hi construïren les primeres fàbriques i a començaments del xx fou connectada a la línia del Transsiberià.
El 26 de maig de 1926 un gran incendi destruí dos terços de la ciutat, i més de 7.000 persones van quedar sense casa. Fou reconstruïda amb les donacions de tot Rússia, i aquell fou l'any en què se celebrà per últim cop la fira annual.
# Daniël de Ridder

Daniël de Ridder (en hebreu: דניאל דה רידר) (Amsterdam, 6 de març de 1984) és un exfutbolista neerlandès-israelià.

## Palmarès

* 1 Campionat d'Europa de Futbol sub-21 de la UEFA 2006
* 2 Campionat d'Europa de Futbol sub-21 de la UEFA 2007

## Estadístiques

| Temporada | Club | País | Competició | Partits | Gols |
| 2003/04 | AFC Ajax | Països Baixos | Eredivisie | 15 | 1 |
| 2004/05 | AFC Ajax | Països Baixos | Eredivisie | 15 | 2 |
| 2005/06 | Celta de Vigo | Galícia | Primera Divisió | 17 | 1 |
| 2006/07 | Celta de Vigo | Galícia | Primera Divisió | 3 | 0 |
| 2007/08 | Birmingham City FC | Anglaterra | Premier League | 10 | 0 |
| 2008/09 | Wigan Athletic | Anglaterra | Premier League | 18 | 0 |

## Referències

* ↑ «Daniël de Ridder definitief over naar Celta de Vigo» (en neerlandès). AFC Ajax, 31-08-2005.
* ↑ «Wigan sign Dutch winger De Ridder». BBC Sport, 01-07-2008.
* ↑ «GC verpflichtet Daniël de Ridder» (en alemany), 09-07-2011. Arxivat de l'original el 1 agost 2012. [Consulta: 9 agost 2011].
* ↑ «Daniël de Ridder mogelijk naar Amerikaanse league» (en neerlandès), 02-11-2015. [Consulta: 1r juny 2024].

## Enllaços externs

* Web Oficial Arxivat 2007-09-03 a Wayback Machine.
# Rhipidomys ochrogaster

Rhipidomys ochrogaster és una espècie de mamífer rosegador de la família dels cricètids. És endèmic de la regió de Puno (Perú), on viu a altituds d'aproximadament 1.830 msnm. Es tracta probablement d'un animal arborícola. El seu hàbitat natural són les selves nebuloses. Es creu que està amenaçat per la desforestació a conseqüència de l'expansió dels camps de conreu.

## Referències

* ↑ Zeballos, H. et al. Rhipidomys ochrogaster. UICN 2008. Llista Vermella d'espècies amenaçades de la UICN, edició 2008, consultada el 26 abril 2017.
# Danièle Kaber

Danièle Kaber (nascuda el 20 d'abril de 1960) és una ex-corredora de llarga distància luxemburguesa. Va establir el seu millor rècord personal (2:29:23) a la marató dels Jocs Olímpics d'Estiu de 1988, disputada a Seül. Kaber fou premiada en tres ocasions com a l'Esportista Luxemburguesa de l'Any (1985, 1986 i 1988).

## Resultats internacionals

| Competició | Any | Disciplina | Posició | Temps | Lloc |
| Campionat d'Europa | 1986 | 10.000 m. | 12a | 32:16.97 | Stuttgart, Alemanya Occidental |
| Jocs Olímpics | 1988 | Marató | 7a | 2:29:23 | Seül, Corea del Sud |

## Referències

* ↑ Sports-reference.com - Perfil de Danièle Kaber Arxivat 2012-11-03 a Wayback Machine. (anglès)

## Enllaços externs

* IAAF, perfil de Danièle Kaber
# Leptothrium

Leptothrium és un gènere de plantes de la subfamília de les cloridòidies, família de les poàcies. Fou descrit per Carl Sigismund Kunth a Révision des Graminées 1: 156. 1829. Es pot trobar a Sud-amèrica.

## Taxonomia

A continuació es brinda un llistat de les espècies del gènere Leptothrium acceptades, ordenades alfabèticament. Per a cadascuna s'indica el nom binomial seguit del de l'autor, abreujat segons les convencions i usos.
| Leptothrium | Leptothrium rigidum Kunth Leptothrium senegalense Kunth (Clayton) |

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 1r novembre 2014].
* 1 2 «Leptothrium». Tropicos.org. Missouri Botanical Garden. [Consulta: 1r novembre 2014].
* ↑ Leptothrium a Plant List
# Robert Fisher Tomes

    Aquest autor és citat en taxonomia animal amb el nom «Tomes».
Robert Fisher Tomes (nascut el 4 d'agost del 1823 a Weston-on-Avon i mort el 10 de juliol del 1904 a South Littleton a Evesham, Worcestershire) fou un zoòleg i granger britànic.
Col·leccionava ocells i mamífers. Posteriorment se centrà en els mamífers i es convertí en un especialista dels ratpenats. Descrigué diverses espècies noves (treballant igualment amb col·leccions d'altres zoòlegs que provenien, per exemple, de Mesoamèrica i Nova Zelanda), incloent-hi el ratpenat de musell agut i l'opòssum rata fuliginós. Escrigué el capítol sobre insectívors i ratpenats de la History of Quadrupeds de Thomas Bell. La seva col·lecció de mamífers acabà al Museu d'Història Natural de Londres i la seva col·lecció d'ocells amb espècimens de Worcestershire en un museu de Worcester.
També publicà articles sobre paleontologia (per exemple, sobre coralls del Juràssic) i tenia una gran col·lecció de coralls fòssils. Gràcies als seus coneixements de la geologia local d'Evesham, assessorà municipis, agrícoles i altres parts implicades sobre la perforació de pous.
També fou conseller escolar, regidor de Worcestershire i, durant tretze anys fins al 1879, president de la junta de guardians de Stratford-on-Avon.
El 1860, la seva recerca sobre ratpenats li valgué l'ingrés a la Societat Zoològica de Londres com a membre corresponent. Després de treballar sobre qüestions paleontològiques i estratigràfiques del seu país, el 1877 esdevingué membre de la Geological Society of London.
El seu germà John Tomes (1815–1895), que heretà el títol de baró, era encara més conegut en el seu temps, car era membre de la Royal Society, cirurgià maxil·lofacial, dentista, expert en odontologia i amic de Richard Owen.

## Referències

* ↑ Tanmateix, els espècimens de ratpenats es deterioraren per culpa de la seva conservació inadequada.
# Lin Bin

Lin Bin (1961) és un enginyer i empresari xinès, cofundador de Xiaomi.
Va realitzar els seus estudis d'enginyeria a la Universitat Sun Yat-sen i va fer un màster en computació a la Universitat Drexel. Va treballar per a Microsoft entre 1995 i 2006 i per a Google entre 2006 i 2010, on ca ser el responsable de la creació del motor de cerca mòbil Google China i de la seva gestió. És un dels cofundadors i president de l'empresa xinesa Xiaomi. L'empresa va ser creada juntament amb el seu amic Lei Jun, i es dedica al disseny, desenvolupament i venda de telèfons intel·ligents, aplicacions informàtiques i d'altres productes electrònics; que únicament ven per Internet. L'any 2014 va ser reconegut com un dels 25 principals líders en el món dels negocis, segons The Economist Intelligence Unit (EIU).

## Referències

* ↑ «Xiaomi para los pies a Apple» (en castellà). El País, 29-09-2015. [Consulta: 8 gener 2020].
* ↑ «Xiaomi president Lin Bin aims to ship 15 million superphones in 2013, expand sales beyond Asia» (en anglès). Engadget.com, 15-04-2013. [Consulta: 8 gener 2020].
* ↑ «Lin Bin» (en anglès). Likedin.com. Arxivat de l'original el 13 octubre 2015. [Consulta: 19 gener 2015].
* ↑ «Lin Bin, presidente de Xiaomi afirma que su próxima televisión será táctil y tendrá buscador por voz» (en castellà). Zonamovilidad.es, 22-10-2014. [Consulta: 8 gener 2014].
* ↑ «Bin Lin confirma la ronda de financiación de Xiaomi y su valoración de 45.000 millones» (en castellà). XatakaMovil.com, 29-12-2014. [Consulta: 19 gener 2015].
* ↑ «Lin Bin» (en anglès). Social Business Leader. Arxivat de l'original el 20 gener 2015. [Consulta: 19 gener 2015].
# Riu Potaro

El riu Potaro és un riu de Guyana que flueix des de la zona del mont Ayanganna de la serralada de Pacaraima durant uns 225 km abans de desembocar al riu Essequibo.
Al riu Potaro es troben nou cascades, les més destacades són les conegudes cascades Kaieteur i les cascades Tumatumari. Més avall de les cascades Kaieteur es troben les cascades Amatuk i les cascades Waratuk.
El mineral potarita rep el seu nom perquè va ser trobat en aquest riu per primera vegada.

## Referències

* ↑ Geologist, British Guiana Government. Report on the Geology of the Essequibo, Potaro, Konawaruk and Demerara Rivers (en anglès). C.K. Jardine, printer to the government of British Guiana, 1900, p. 56.
# Argàievo

Argàievo (en rus: Аргаево) és un poble de la República de Marí El, a Rússia, que en el cens del 2010 tenia 58 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Hassan ibn Thàbit

Hassan ibn Thàbit ibn al-Múndhir ibn Haram, més conegut senzillament com a Hassan ibn Thàbit (àrab: حسان بن ثابت, Ḥassān ibn Ṯābit), (Medina, c. 563-674) fou un poeta àrab medinès, considerat el poeta més gran associat amb el naixement de l'islam i probablement un convers a aquesta religió.
La tradició explica que, quan era jove, Hassan va viatjar a Al-Hira i a Damasc. Es diu que va ser un dels millors poetes de l'època, i que sovint guanyava concursos de poesia. Més tard es va instal·lar a Medina i, amb l'arribada del profeta Muhàmmad, va acceptar l'islam i va escriure poemes en defensa seva. Muhàmmad li hauria donat per esposa la seva serventa Sirín, germana de la seva pròpia esposa Màriya al-Qibtiyya. Hassan i Sirín van tenir un fill anomenat Abd-ar-Rahman ibn Hassan.

## Bibliografia

* Encyclopaedia of Islam, Brill Publishers, Leiden, s.v. "Ḥassān ibn Thābit".
* Veglison Elías de Molins, Josefina. La poesía árabe clásica. Madrid: Hiperión, 1997, p. 101-102. ISBN 8475175295.